Komission asetus (EY) N:o 2442/2001, annettu 13 päivänä joulukuuta 2001, puuvillan, josta siemeniä ei ole poistettu, tuotannon uudelleenarvioidun määrän määrittämisestä markkinointivuodeksi 2001—2002 ja siitä johtuvan kohdehinnan uuden väliaikaisen alennuksen määrittämisestä



Virallinen lehti nro L 329 , 14/12/2001 s. 0025 - 0025



Komission asetus (EY) N:o 2442/2001, annettu 13 päivänä joulukuuta 2001, puuvillan, josta siemeniä ei ole poistettu, tuotannon uudelleenarvioidun määrän määrittämisestä markkinointivuodeksi 2001-2002 ja siitä johtuvan kohdehinnan uuden väliaikaisen alennuksen määrittämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1050/2001(1), ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001(2) ja erityisesti sen 19 artiklan 2 kohdan, sekä katsoo seuraavaa: (1) Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001(3) 16 artiklan 2 kohdassa säädetään, että asetuksen (EY) N:o 1051/2001 14 artiklan 3 kohdan toisessa alakohdassa tarkoitettu tuotannon uudelleenarviointi ja siitä johtuva kohdehinnan uusi väliaikainen alennus on vahvistettava ennen asianomaisen markkinointivuoden 1 päivää joulukuuta. (2) Asetuksen (EY) N:o 1051/2001 19 artiklan 2 kohdassa säädetään, että uudelleenarviointia vahvistettaessa on otettava huomioon sadonkorjuun edistyminen. Käytettävissä olevien markkinointivuotta 2001-2002 koskevien tietojen perusteella uudelleenarvioitu määrä olisi vahvistettava jäljempänä esitetyn mukaisesti. (3) Asetuksen (EY) N:o 1051/2001 14 artiklan 3 kohdan toisessa alakohdassa säädetään, että markkinointivuoden alkua seuraavasta joulukuun 16 päivästä alkaen ennakkomaksun määrä määritellään tuotannon uudelleenarvioinnin perusteella, jota on korotettu vähintään 7,5 prosentilla. Ottaen markkinointivuonna 2001-2002 huomioon valvontaan asetettujen määrien viimeisin tilanne, josta jäsenvaltiot ovat ilmoittaneet asetuksen (EY) N:o 1591/2001 15 artiklan 4 kohdan c alakohdan mukaisesti, sekä Kreikan markkinoilla esiintyvä epävarmuus Kreikan osalta olisi turvavarana säilytettävä 11 prosentin korotus ja Espanjan ja Portugalin osalta 7,5 prosentin korotus. (4) Kohdehinnan uusi väliaikainen alennus lasketaan asetuksen (EY) N:o 1051/2001 7 artiklan säännösten mukaisesti, mutta tosiasiallinen tuotanto korvataan tuotannon uudelleenarvioinnilla, jota korotetaan vähintään 7,5 prosentilla. Kyseinen alennus olisi näin ollen vahvistettava jäljempänä oleville tasoille. (5) Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Puuvillan, josta siemeniä ei ole poistettu, tuotannon uudelleenarvioiduksi määräksi markkinointivuonna 2001-2002 vahvistetaan: - 1146787 tonnia Kreikassa, - 325000 tonnia Espanjassa, - 756 tonnia Portugalissa. 2. Kohdehinnan uusi väliaikainen alennus markkinointivuonna 2001-2002 vahvistetaan seuraavasti: - 45,390 euroa/100 kg Kreikassa, - 21,473 euroa/100 kg Espanjassa, - 0 euroa/100 kg Portugalissa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 2001. Komission puolesta Franz Fischler Komission jäsen (1) EYVL L 148, 1.6.2001, s. 1. (2) EYVL L 148, 1.6.2001, s. 3. (3) EYVL L 210, 3.8.2001, s. 10.